CELEX: 32012D0753
Language: hu
Date: 2012-12-04 00:00:00
Title: 2012/753/EU: A Bizottság végrehajtási határozata ( 2012. december 4. ) a Finnországra és az Egyesült Királyságra vonatkozó felügyeleti programok, valamint Finnország és az Egyesült Királyság bizonyos víziállat-betegségektől mentesnek való minősítése tekintetében a 2009/177/EK határozat I. mellékletének módosításáról (az értesítés a C(2012) 8758. számú dokumentummal történt)  EGT-vonatkozású szöveg

6.12.2012   
            
            
               HU
            
            
               Az Európai Unió Hivatalos Lapja
            
            
               L 334/48
            
         A BIZOTTSÁG VÉGREHAJTÁSI HATÁROZATA
   (2012. december 4.)
   a Finnországra és az Egyesült Királyságra vonatkozó felügyeleti programok, valamint Finnország és az Egyesült Királyság bizonyos víziállat-betegségektől mentesnek való minősítése tekintetében a 2009/177/EK határozat I. mellékletének módosításáról
   (az értesítés a C(2012) 8758. számú dokumentummal történt)
   (EGT-vonatkozású szöveg)
   (2012/753/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 44. cikke (1) bekezdésének első albekezdésére és 49. cikke (1) bekezdésére,
   mivel:
   
               (1)
            
            
               A 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról szóló, 2008. október 31-i 2009/177/EK bizottsági határozat (2) megállapítja azoknak a tagállamoknak, övezeteknek és területi egységeknek a jegyzékét, amelyekben a 2006/88/EK irányelv IV. mellékletének II. részében („Nem egzotikus betegségek”) felsorolt egy vagy több nem egzotikus betegség tekintetében jóváhagyott felügyeleti programokat kell elvégezni. Az említett határozat felsorolja azokat a tagállamokat, övezeteket és területi egységeket is, amelyeket egy vagy több ilyen betegségtől mentesnek minősítettek.
            
         
               (2)
            
            
               A 2009/177/EK határozat I. mellékletének B. része felsorolja azokat a tagállamokat, övezeteket és területi egységeket, ahol jóváhagyott felszámolási programok folynak, a melléklet C. része pedig felsorolja azokat a tagállamokat, övezeteket és területi egységeket, amelyeket egy vagy több nem egzotikus betegségtől mentesnek minősítettek.
            
         
               (3)
            
            
               Finnország a Bizottságnak dokumentumokat nyújtott be, amelyek szerint Uusikaupunki, Pyhäranta és Rauma települések a pisztrángok vírusos vérfertőzésétől (VHS) mentesek.
            
         
               (4)
            
            
               Az Egyesült Királyság a Bizottságnak dokumentumokat nyújtott be, amelyek szerint a Dél-nyugati Shetland-szigetek a lazacok fertőző vérszegénységétől mentesek.
            
         
               (5)
            
            
               A 2009/177/EK határozat I. mellékletének B. és C. részét ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2009/177/EK határozat I. mellékletének B. és C. része e határozat melléklete szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. december 4-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  HL L 63., 2009.3.7., 15. o.
   
      MELLÉKLET
      A 2009/177/EK határozat I. melléklete a következőképpen módosul:
      
                  1.
               
               
                  A B. rész helyébe a következő szöveg lép:
                  „B.   RÉSZ
                  
                  
                     Azon tagállamok, övezetek és területi egységek, amelyekre jóváhagyott felszámolási programok vonatkoznak
                  
                  
                              Betegség
                           
                           
                              Tagállam
                           
                           
                              ISO-kód
                           
                           
                              A felszámolási program által érintett terület földrajzi határai (tagállam, övezet vagy területi egység)
                           
                        
                              Pisztrángok vírusos vérfertőzése (VHS)
                           
                           
                              Dánia
                           
                           
                              DK
                           
                           
                              Az alábbi vízgyűjtő területek: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å és Holmsland Klit
                           
                        
                              Finnország
                           
                           
                              FI
                           
                           
                              Åland tartomány
                           
                        
                              Pisztrángfélék fertőző vérképzőszervi elhalása (IHN)
                           
                           
                               
                           
                           
                               
                           
                           
                               
                           
                        
                              Koiherpeszvírus betegség (KHV)
                           
                           
                              Németország
                           
                           
                              DE
                           
                           
                              Szászország tartomány”
                           
                        
                              
                                 Marteilia refringens fertőzés
                           
                           
                               
                           
                           
                               
                           
                           
                               
                           
                        
                              
                                 Bonamia ostreae fertőzés
                           
                           
                               
                           
                           
                               
                           
                           
                               
                           
                        
                              Darakór
                           
                           
                               
                           
                           
                               
                           
                           
                               
                           
                        
            
                  2.
               
               
                  A C. rész a következőképpen módosul:
                  
                              a)
                           
                           
                              A Finnországra vonatkozó bejegyzés helyébe a pisztrángok vírusos vérfertőzése (VHS) tekintetében a következő szöveg lép:
                              
                                          „Finnország
                                       
                                       
                                          FI
                                       
                                       
                                          A területén található valamennyi szárazföldi és part menti terület, kivéve Åland tartományt”
                                       
                                    
                        
                              b)
                           
                           
                              Az Egyesült Királyságra vonatkozó sorban a lazacok fertőző vérszegénysége (ISA) tekintetében a következőt el kell hagyni: „a Dél-nyugati Shetland-szigetek kivételével”.